b'\n_START_ARTICLE_\nOxfordsko\n_START_PARAGRAPH_\nEn oxfordsko er en, som oftest, herresko, der er karakteriseret ved at stykket med sn\xc3\xb8rehullerne til sn\xc3\xb8reb\xc3\xa5ndet g\xc3\xa5r i et med overl\xc3\xa6deret, og dette kaldes ogs\xc3\xa5 "lukket sn\xc3\xb8re". Dette st\xc3\xa5r i kontrast til derbysko, hvor dette stykke er syet fast oven p\xc3\xa5 overl\xc3\xa6deret. Oprindeligt var oxfordsko enkle og formelle sko, der blev fremstillet af l\xc3\xa6der, men de har udviklet sig og fremstilles nu i adskillige typer der b\xc3\xa5de er formelle og uformelle. Derudover blive oxfordsko fremstillet af en r\xc3\xa6kke forskellige materiale inklusive kalvel\xc3\xa6der, ruskind, kanvas og som laksko alt efter hvilken sammenh\xc3\xa6ng de skal bruges. De er normalt sorte eller brune, og kan v\xc3\xa6re b\xc3\xa5de uden m\xc3\xb8nster eller med brougem\xc3\xb8nster._NEWLINE_Da oxfordsko er de mest formelle, er det ogs\xc3\xa5 disse som benyttes til eksempelvis kjole og hvidt, jaket eller lignende festt\xc3\xb8j.\n_START_SECTION_\nHistorie\n_START_PARAGRAPH_\nDe f\xc3\xb8rste oxfordsko stammer fra Skotland og Irland, hvor de nogle gange kaldes Balmoralsko efter Balmoral Castle. De fik dog senere navnet oxfordsko efter Oxford University. Skoene optr\xc3\xa5dte ikke i USA indtil 1800\'erne. I USA kaldes oxfordsko som oftest "Bal-type" modsat "Blucher-type" (derbysko). I Frankrig kendes oxfordsko under navnet Richelieu._NEWLINE_Oxfordsko blev afledt af Oxonian, en halvst\xc3\xb8vle med slidser der var popul\xc3\xa6re i Oxford University omkring 1800. Til forskel fra tidligere sko var oxfords sk\xc3\xa5ret mindre end foden, for at give m\xc3\xa6nd en mere trippende gang. Sideslidsen udviklide sig til et sn\xc3\xb8reb\xc3\xa5nd i siden, der siden flyttede til oversiden af skoen, da studerende gjorde opr\xc3\xb8r mod kn\xc3\xa6- og ankelst\xc3\xb8vler. T\xc3\xa5kappen kan enten have to smalle r\xc3\xa6kke syninger, perforerede huller langs kantensyningen (kvart-brogues), perforeret hele vejen langs kansyningen og p\xc3\xa5 skokappen (semi-brogues) eller semi-brogues med det klassiske wingtip-design (fuld-brogue).\n_START_SECTION_\nTerminologi\n_START_PARAGRAPH_\nMeningen af ordet "Oxford" og "Balmoral" varierer geografisk. I USA er "Balmoral" ofte synonym med "Oxford". I Storbritannien betyder "Oxford" ofte alle mere formelle sn\xc3\xb8resko inklusive derbysko. I Storbritannien og andre lande betyder en balmoral ofte en oxford uden s\xc3\xb8m, bortset fra t\xc3\xa5kappen og randsyningen. Sko med lukket sn\xc3\xb8re betragtes som mere formelle end med \xc3\xa5ben sn\xc3\xb8re.\n_START_SECTION_\nDamesko\n_START_PARAGRAPH_\nDamesko i oxfordsnit har fra omkring 2010 oplevet en fremgang, men denne trend stammer helt tilbage til viktoriansk mode i 1800-tallet. Her brugte man m\xc3\xa6nds sko som inspiration til damesko. Forskellen mellem herre- og damesko er oftest ornamenterne, h\xc3\xb8jere h\xc3\xa6le og farverne.'